
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 337 

16 Μαρτίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός επιπλέον ποσοστού ενίσχυσης, ανά Νο¬ 
μό, βάσει του κριτηρίου του κατά κεφαλή Ακαθάρι¬ 
στου Εγχώριου Προϊόντος, για τα επενδυτικά σχέ¬ 
δια που υπάγονται στις διατάξεις του Ν. 3299/2004. 1 
Καθορισμός ύψους καταβολής χρηματικού ποσού 
(παράβολου) για την υποβολή αιτήσεων υπαγωγής 
επενδυτικών σχεδίων στις διατάξεις του Ν. 

3299/2004. 2 

Καθορισμός κονδυλίων για τις επιχορηγήσεις των 
επενδύσεων, τις επιδοτήσεις χρηματοδοτικής μί¬ 
σθωσης εξοπλισμού και τις επιδοτήσεις του κό¬ 
στους της δημιουργούμενης απασχόλησης, του 
έτους 2005, σύμφωνα με την περίπτωση α'τηςπαρ. 


13 του άρθρου 7του Ν.3299/2004. 3 

Έγκριση Ο.Ε.Υ. του Δημοτικού Λιμενικού Ταμείου Σπε¬ 
τσών. 4 

Σύστασις Τεχνικής Υπηρεσίας της Ιεράς Μητροπόλε- 
ως Ζακύνθου. 5 


ΑΠΟΦΑΣΕΙ Σ 

Αριθμ. 8351 (1) 

Καθορισμός επιπλέον ποσοστού ενίσχυσης, ανά Νομό, 
βάσει του κριτηρίου του κατά κεφαλή Ακαθάριστου 
Εγχώριου Προϊόντος, για τα επενδυτικά σχέδια που 
υπάγονται στις διατάξεις του Ν. 3299/2004. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 3299/2004 «Κίνητρα Ιδιωτικών 
Επενδύσεων για την Οικονομική Ανάπτυξη και την Περι¬ 
φερειακή Σύγκλιση» (ΦΕΚ 261/Α/23.12.2004), και ειδικό¬ 
τερα το άρθρο 4 παρ. 3 αυτού. 

2. Τις διατάξεις του Ν. 1558/1985 (ΦΕΚ 137/Α/26.7.1985) 
«Κυβέρνηση και Κυβερνητικά Όργανα», όπως ισχύει. 


3. Τις διατάξεις του Π.Δ. 121/2004 (ΦΕΚ 84/Α'/10.3.2004) 
«Διορισμός Υπουργών και Υφυπουργών». 

4. Τις διατάξεις του Π.Δ. 178/2000 (ΦΕΚ 165/Α/14.7. 
2000) «Περί Οργανισμού του Υπουργείου Εθνικής Οικο¬ 
νομίας». 

5. Το Π.Δ. 81/20.3.2002 (ΦΕΚ 57/Α/21.3.2002) «Συγχώ¬ 
νευση των Υπουργείων Εθνικής Οικονομίας και Οικονομι¬ 
κών στο Υπουργείο Οικονομίας και Οικονομικών». 

6. Τις διατάξεις του Π.Δ. 229/1986 (ΦΕΚ 96/Α/1986) 
«Σύσταση και οργάνωση της Γενικής Γραμματείας Βιομη¬ 
χανίας», του Π.Δ. 396/1982 (Φ.Ε.Κ. 172/Α/1982) «Οργανι¬ 
σμός της Γενικής Γραμματείας Βιομηχανίας» και του Π.Δ. 
189/1995 (Φ.Ε.Κ. 99/Α/1995 ) «Συμπλήρωση και τροπο¬ 
ποίηση διατάξεων του Π.Δ. 396/1989». 

7. Την υπ’ αριθμ. 14650/ΔΙΟΕ 85/17.3.2004 (ΦΕΚ519/Β/ 
17.3.2004) κοινή απόφαση του Πρωθυπουργού και του 
Υπουργού Οικονομίας και Οικονομικών «Καθορισμός αρ¬ 
μοδιοτήτων των Υφυπουργών Οικονομίας και Οικονομι¬ 
κών». 

8. Το υπ' αριθμ. 98/28.2.2005 έγγραφο της Εθνικής Στα¬ 
τιστικής Υπηρεσίας της Ελλάδος, με το οποίο διαβιβά¬ 
στηκε πίνακας των Νομών της Επικράτειας, με το κατά 
κεφαλή Ακαθάριστο Εγχώριο Προϊόν (Α.Ε.Π.) σε Μονά¬ 
δες Ισοδύναμης Αγοραστικής Δύναμης σαν ποσοστό του 
μέσου όρου της Ευρωπαϊκής Ένωσης για το έτος 2001, 
που έχουν υπολογιστεί στη βάση των ετησίων Εθνικών 
στοιχείων που διαβιβάστηκαν στη ΕυΐΌδίαΙ τον Σεπτέμ¬ 
βριο του 2003 και των Περιφερειακών στοιχείων του Δε¬ 
κεμβρίου του 2003., αποφασίζουμε: 

Άρθρο 1 

1. Οι Νομοί της χώρας με κατά κεφαλή Ακαθάριστο Εγ¬ 
χώριο Προϊόν (Α.Ε.Π.) σε Μονάδες Ισοδύναμης Αγορα¬ 
στικής Δύναμης, μικρότερο ή ίσο του εξήντα πέντε τοις 
εκατό (65%) του μέσου όρου των 25 κρατών - μελών της 
Ευρωπαϊκής Ένωσης, για το έτος 2001, είναι: 


1 

Αιτωλοακαρνανίας 

9 

Καρδίτσας 

2 

Άρτης 

10 

Κεφαλληνίας 

3 

Αχάίας 

11 

Λακωνίας 

4 

Γ ρεβενών 

12 

Μεσσηνίας 

5 

Ζακύνθου 

13 

Πιερίας 

6 

Ηλείας 

14 

Πρεβέζης 

7 

Ημαθίας 

15 

Τρικάλων 

8 

Καβάλας 

2. Στις μικρές και μεσαίες επιχειρήσεις, όπως αυτές ορί¬ 
ζονται εκάστοτε από την κοινοτική νομοθεσία, οι οποίες 
υλοποιούν επενδυτικά σχέδια στους ανωτέρω Νομούς 
καθώς και στους παραμεθόριους Νομούς που ορίστηκαν 
με το άρθρο 4 παρ. 3 του Ν. 3299/2004, παρέχεται επι¬ 
πλέον επιχορήγηση ή και επιδότηση χρηματοδοτικής μί¬ 
σθωσης ή επιδότηση του κόστους της δημιουργούμενης 
απασχόλησης, ίση με το δεκαπέντε τοις εκατό (15%) επί 
του κόστους της ενισχυόμενης επένδυσης. 

Άρθρο 2 

1. Οι Νομοί της χώρας με κατά κεφαλή Ακαθάριστο Εγ¬ 
χώριο Προϊόν (Α.Ε.Π.) σε Μονάδες Ισοδύναμης Αγορα¬ 
στικής Δύναμης, μεγαλύτερο του εξήντα πέντε τοις εκα¬ 
τό (65%) του μέσου όρου των 25 κρατών - μελών της Ευ¬ 
ρωπαϊκής Ένωσης, για το έτος 2001, είναι: 


1 

Αρκαδίας 

12 

Κυκλάδων 

2 

Αργολίδας 

13 

Λαρίσης 

3 

Αττικής 

14 

Λασιθίου 

4 

Βοιωτίας 

15 

Λευκάδος 

5 

Εύβοιας 

16 

Μαγνησίας 

6 

Ευρυτανίας 

17 

Ρεθύμνου 

7 

Ηρακλείου 

18 

Φθιώτιδας 

8 

Θεσσαλονίκης 

19 

Φωκίδας 

9 

Κερκύρας 

20 

Χανίων 

10 

Κοζάνης 

21 

Χαλκιδικής 

11 

Κορινθίας 




2. Στις μικρές και μεσαίες επιχειρήσεις, όπως αυτές 
ορίζονται εκάστοτε από την κοινοτική νομοθεσία, οι 
οποίες υλοποιούν επενδυτικά σχέδια στους ανωτέρω 
Νομούς, παρέχεται επιπλέον επιχορήγηση ή και επιδό¬ 
τηση χρηματοδοτικής μίσθωσης ή επιδότηση του κό¬ 
στους της δημιουργούμενης απασχόλησης, ίση με το 
πέντε τοις εκατό (5% ) επί του κόστους της ενισχυόμε- 
νης επένδυσης. 

Άρθρο 3 

Από τις διατάξεις της παρούσας απόφασης εκτιμάται 
ότι η δαπάνη που θα προκύψει σε βάρος του Προϋπολο¬ 
γισμού Δημοσίων Επενδύσεων εξαρτάται από το συνολι¬ 
κό κόστος των επενδυτικών σχεδίων που θα υπαχθούν 
στις διατάξεις του Αναπτυξιακού Νόμου 3299/2004 (ΦΕΚ 
261/Α/23.12.2004) και προβλέπεται από την ετήσια από¬ 
φαση καθορισμού κονδυλίων για την κάλυψη των δαπα¬ 
νών αυτών. 

Άρθρο 4 

1. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μαρτίου 2005 

οι ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΟΙΚΟΝΟΜΙΚΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΧΡΗΣΤΟΣ ΦΩΛΙΑΣ 

ΑΝΑΠΤΥΞΗΣ 

ΔΗΜΗΤΡΙΟΣ ΣΙΟΥΦΑΣ 


Αριθμ. 8355 (2) 

Καθορισμός ύψους καταβολής χρηματικού ποσού (πα¬ 
ράβολου) για την υποβολή αιτήσεων υπαγωγής επεν¬ 
δυτικών σχεδίων στις διατάξεις του Ν. 3299/2004. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 3299/2004 «Κίνητρα Ιδιωτικών 
Επενδύσεων για την Οικονομική Ανάπτυξη και την Περι¬ 
φερειακή Σύγκλιση» (ΦΕΚ 261/Α/23.12.2004), και ειδικό¬ 
τερα το άρθρο 7 παρ. 3(β) αυτού. 

2. Τις διατάξεις του Ν. 1558/1985 (ΦΕΚ 137/Α/26.7.1985) 
«Κυβέρνηση και Κυβερνητικά Όργανα», όπως ισχύει. 

3. Τις διατάξεις του Π.Δ. 121/2004 (Φ.Ε.Κ. 84/Α7 10.3. 
2004) « Διορισμός Υπουργών και Υφυπουργών». 

4. Τις διατάξεις του Π.Δ. 178/2000 (Φ.Ε.Κ. 165/Α/ 
14.7.2000) «Περί Οργανισμού του Υπουργείου Εθνικής 
Οικονομίας». 

5. Το υπ’ αριθμ. 81/20.3.2002 Π.Δ. (ΦΕΚ57/Α/21.3.2002) 
«Συγχώνευση των Υπουργείων Εθνικής Οικονομίας και 
Οικονομικών στο Υπουργείο Οικονομίας και Οικονομι¬ 
κών». 

6. Τις διατάξεις του Π.Δ. 229/1986 (Φ.Ε.Κ. 96/Α/1986) 
«Σύσταση και οργάνωση της Γενικής Γραμματείας Βιομη¬ 
χανίας», του Π.Δ. 396/1982 (Φ.Ε.Κ. 172/Α/1982) «Οργανι¬ 
σμός της Γενικής Γ ραμματείας Βιομηχανίας» και του Π.Δ. 
189/1995 (Φ.Ε.Κ. 99/Α/1995) «Συμπλήρωση και τροποποί¬ 
ηση διατάξεων του Π.Δ. 396/1989». 

7. Την υπ’ αριθμ. 14650/ΔΙΟΕ 85/17.3.2004 (ΦΕΚ 
519/Β/17.3.2004) κοινή απόφασητου Πρωθυπουργού και 
του Υπουργού Οικονομίας και Οικονομικών «Καθορισμός 
αρμοδιοτήτων των Υφυπουργών Οικονομίας και Οικονο¬ 
μικών», αποφασίζουμε: 

Άρθρο 1 

Το ύψος του χρηματικού ποσού που καταβάλλεται στις 
Δημόσιες Οικονομικές Υπηρεσίες (Δ.Ο.Υ.) για την υποβο¬ 
λή αιτήσεων υπαγωγής επενδυτικών σχεδίων στις διατά¬ 
ξεις του Ν. 3299/2004, καθορίζεται ως ακολούθως : 

1. Ποσό διακοσίων πενήντα (250) ΕΥΡΩ για τα επενδυ¬ 
τικά σχέδια συνολικού κόστους μέχρι και διακοσίων πε¬ 
νήντα χιλιάδων (250.000) ευρώ. 

2. Ποσό πεντακοσίων ( 500) ΕΥΡΩ για τα επενδυτικά 
σχέδια συνολικού κόστους άνω των διακοσίων πενήντα 
χιλιάδων (250.000) ΕΥΡΩ μέχρι και των πεντακοσίων χι¬ 
λιάδων (500.000) ΕΥΡΩ. 

3. Ποσό χιλίων (1.000) ΕΥΡΩ για τα επενδυτικά σχέδια 
συνολικού κόστους άνω των πεντακοσίων χιλιάδων 
(500.000) ΕΥΡΩ μέχρι και του ενός εκατομμυρίου 
(1.000.000) ΕΥΡΩ. 

4. Ποσό δύο χιλιάδων (2.000) ΕΥΡΩ για τα επενδυτικά 
σχέδια συνολικού κόστους άνω του ενός εκατομμυρίου 
(1.000.000) ΕΥΡΩ μέχρι και των δύο εκατομμυρίων 
(2.000.000) ΕΥΡΩ. 

5. Ποσό τριών χιλιάδων (3.000) ΕΥΡΩ για τα επενδυτικά 
σχέδια συνολικού κόστους άνω των δύο εκατομμυρίων 
(2.000.000) ΕΥΡΩ μέχρι και των τριών εκατομμυρίων 
(3.000.000) ΕΥΡΩ. 

6. Ποσό τεσσάρων χιλιάδων (4.000) ΕΥΡΩ για τα επεν¬ 
δυτικά σχέδια συνολικού κόστους άνω των τριών εκατομ- 

μυρίων (3.000.000) ΕΥΡΩ μέχρι και των τεσσάρων εκα¬ 
τομμυρίων (4.000.000) ΕΥΡΩ. 

7. Ποσό πέντε χιλιάδων (5.000) ΕΥΡΩ για τα επενδυτικά 
σχέδια συνολικού κόστους άνω των τεσσάρων εκατομμυ¬ 
ρίων (4.000.000) ΕΥΡΩ μέχρι και των δεκαπέντε εκατομ¬ 
μυρίων (15.000.000) ΕΥΡΩ. 

8. Ποσό δέκα χιλιάδων (10.000) ΕΥΡΩ για τα επενδυτικά 
σχέδια συνολικού κόστους άνω των δεκαπέντε εκατομ¬ 
μυρίων (15.000.000) ΕΥΡΩ μέχρι και των πενήντα εκατομ¬ 
μυρίων (50.000.000) ΕΥΡΩ. 

9. Ποσό δέκα πέντε χιλιάδων (15.000) ΕΥΡΩ για τα επεν¬ 
δυτικά σχέδια συνολικού κόστους άνω των πενήντα εκα¬ 
τομμυρίων (50.000.000) ΕΥΡΩ. 

Άρθρο 2 

Η παρούσα απόφαση εφαρμόζεται για τις αιτήσεις υπα¬ 
γωγής επενδυτικών σχεδίων στις διατάξεις του Ν. 
3299/2004, στα οποία παρέχονται οι ενισχύσεις της επι¬ 
χορήγησης ή και της επιδότησης χρηματοδοτικής μίσθω¬ 
σης ή της επιδότησης του κόστους της δημιουργούμενης 
απασχόλησης. 

Δεν απαιτείται η καταβολή χρηματικού ποσού για τα 
επενδυτικά σχέδια στα οποία παρέχεται η ενίσχυση της 
φορολογικής απαλλαγής. 

Άρθρο 3 

Από τις διατάξεις της παρούσας απόφασης δεν προκύ¬ 
πτει δαπάνη εις βάρος του κρατικού προϋπολογισμού. 

Άρθρο 4 

1. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μαρτίου 2005 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΟΙΚΟΝΟΜΙΚΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΧΡΗΣΤΟΣ ΦΩΛΙΑΣ 

ΑΝΑΠΤΥΞΗΣ 

ΔΗΜΗΤΡΙΟΣ ΣΙΟΥΦΑΣ 

-*- 

Αριθ. 8350 (3) 

Καθορισμός κονδυλίων για τις επιχορηγήσεις των επεν¬ 
δύσεων, τις επιδοτήσεις χρηματοδοτικής μίσθωσης 
εξοπλισμού και τις επιδοτήσεις του κόστους της δημι- 
ουργούμενης απασχόλησης, του έτους 2005, σύμφω¬ 
να με την περίπτωση α'της παρ. 13 του άρθρου 7 του 
Ν.3299/2004. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 3299/2004 (Φ.Ε.Κ. 261/Α7 
3.12.2004) «Κίνητρα Ιδιωτικών Επενδύσεων για την Οικο¬ 
νομική Ανάπτυξη και την Περιφερειακή Σύγκλιση» και ει¬ 
δικότερα την περ. α'της παρ. 13του άρθρου 7, αυτού. 

2. Τιςδιατάξειςτου Ν. 1558/1985 (ΦΕΚ 137/Α726.7.1985) 
«Κυβέρνηση και Κυβερνητικά Όργανα», όπως ισχύει. 

3. Τις διατάξεις του Ν. 2996/2002 (Φ.Ε.Κ. 62/Α7 
28.3.2002) «Ελληνικό σχέδιο οικονομικής ανασυγκρότη¬ 
σης των Βαλκανίων». 


4. Τις διατάξεις του Π.Δ. 121/2004 (Φ.Ε.Κ. 84/Α7 
10.3.2004) «Διορισμός Υπουργών και Υφυπουργών». 

5. Τις διατάξεις του Π.Δ. 178/2000 (Φ.Ε.Κ. 165/α/ 
14.7.2000) «Περί Οργανισμού του Υπουργείου Εθνικής 
Οικονομίας». 

6. Το Π .Δ. 81 13 1.10.2001 (ΦΕΚ 57/τ. Α'/21.3.2002) «Συγ¬ 
χώνευση των Υπουργείων Εθνικής Οικονομίας και Οικο¬ 
νομικών στο Υπουργείο Οικονομίας και Οικονομικών». 

7. Την υπ’ αριθμ. 31645/2004 (ΦΕΚ 1205/τ. Β75.8.2004) 
απόφαση του Υπουργού Εθνικής Οικονομίας «Καθορι¬ 
σμός των χωρών εφαρμογής των κινήτρων και των περιο¬ 
χών τους, καθώς και του κατά περίπτωση ανωτάτου και 
κατωτάτου επιχορηγούμενου ύψους παραγωγικών επεν- 
δύσεωντηςπαρ. 2του άρθρου 3του Ν. 2601/1998 καιτων 
παρεκκλίσεων της παρ. 2 του άρθρου 5 του Ν. 2996/ 
2002», όπως αυτή διατηρήθηκε σε ισχύ σύμφωνα με το 
άρθρο 12 παρ. 2 εδάφιο ατού Ν. 3299/2004. 

8. Την υπ’ αριθμ. 14650/ΔΙΟΕ/85/17.3.2004 (ΦΕΚ519/τ. 
Β717.3.2004) κοινή απόφαση του Πρωθυπουργού και του 
Υπουργού Οικονομίας και Οικονομικών «Καθορισμός αρ¬ 
μοδιοτήτων των Υφυπουργών Οικονομίας & Οικονομι¬ 
κών», αποφασίζουμε: 

Άρθρο 1 

α. Σύμφωνα με το εδάφιο α της παρ. 13 του άρθρου 7 
του Ν. 3299/2004, το συνολικό ποσό για τις επιχορηγή¬ 
σεις των επενδύσεων, τις επιδοτήσεις χρηματοδοτικής 
μίσθωσης εξοπλισμού και τις επιδοτήσεις του κόστους 
της δημιουργούμενης απασχόλησης (εξαιρουμένων των 
ενισχύσεων που προβλέπονται στα άρθρα 2 και 3) καθο¬ 
ρίζεται για το έτος 2005 στο ύψος των πεντακοσίων εξή¬ 
ντα εκατομμυρίων (560.000.000) ευρώ. 

β. Η κατανομήτωνπόρωντηςπροηγούμενηςπαραγρά- 
φου (α) μεταξύ του Υπουργού Οικονομίας και Οικονομι¬ 
κών και των Γενικών Γραμματέων των Περιφερειών, οι 
οποίοι εκδίδουν αποφάσεις υπαγωγής επενδυτικών σχε¬ 
δίων, σύμφωνα με τις περιπτώσεις α και β, της παρ. 11 του 
άρθρου 7του Ν. 3299/2004, είναι η ακόλουθη: 

Α. Υπουργός Οικονομίας και Οικονομικών 300.000.000 


Β. Γ ενικοί Γ ραμματείς Περιφερειών 


1. Ανατολικής Μακεδονίας-Θράκης 

30.000.000 

2. Ηπείρου 

30.000.000 

3. Νήσων Βορείου Αιγαίου 

7.000.000 

4. Δυτικής Μακεδονίας 

10.000.000 

5. Κεντρικής Μακεδονίας 

32.000.000 

6. Δυτικής Ελλάδος 

18.000.000 

7. Στερεός Ελλάδας 

25.000.000 

8. Πελοποννήσου 

12.000.000 

9. Νοτίου Αιγαίου 

20.000.000 

- Δωδεκανήσου 

10.000.000 

- Σύρου 

10.000.000 

10. Κρήτης 

30.000.000 

11. Ιονίων Νήσων 

12.000.000 

12. Θεσσαλίας 

25.000.000 

13. Αττικής 

9.000.000 

ΣΥΝΟΛΟ (Α + Β) : 

560.000.000 


Ποσό ύψους 5.000.000 ευρώ, από τα συνολικά κονδύ¬ 
λια του Υπουργού Οικονομίας και Οικονομικών, διατίθε¬ 
ται για την περίπτωση δικαίωσης επιχειρήσεων κατόπιν 
άσκησης διοικητικής προσφυγής. 

Άρθρο 2 

Το συνολικό ποσό των επιχορηγήσεων που θα εγκρι- 
θούν με αποφάσεις του Υπουργού και του Υφυπουργού 
Οικονομίας και Οικονομικών κατά το έτος 2005 για την 
υπαγωγή στις διατάξεις του Ν. 2601/1998, σύμφωνα με το 
άρθρο 6 του Ν. 2996/2002 και σε συνδυασμό με το άρθρο 
12, παρ. 10 του Ν. 3299/2004, των επενδύσεων που θα 
ενταχθούν στο Ελληνικό σχέδιο οικονομικής ανασυγκρό¬ 
τησης των Βαλκανίων (Ε.Σ.Ο.Α.Β.) καθορίζεται στο ύψος 
των (71.135.478) €, το οποίο κατανέμεται στις παρακάτω 
χώρες ως εξής: 


1. Αλβανία 

2.870.730 

2. Βουλγαρία 

- 

3. Ομοσπονδιακή Δημοκρατία της 

Γ ιουγκοσλαβίας 

50.030.000 

Σερβία 

43.530.000 

Μαυροβούνιο 

3.500.000 

Κοσσυφοπέδιο 

3.000.000 

4. Πρώην Γιουγκοσλαβική Δημοκρατία 

της Μακεδονίας (Π.Γ.Δ.Μ.) 

12.524.523 

5. Ρουμανία 

1.804.225 

6. Βοσνία-Ερζεγοβίνη 

3.906.000 

ΣΥΝΟΛΟ: 

71.135.478 


Τα παραπάνω ποσά αντιστοιχούν στα υπόλοιπα των πι¬ 
στώσεων για την οικονομική ανασυγκρότηση των Βαλκα¬ 
νίων, που καθορίστηκαν στην παρ 1 του άρθρου 5 του Ν. 
2996/2002, μετάτην αφαίρεση των επιχορηγήσεων για τις 
επενδύσεις που έχουν υπαχθεί στις διατάξεις του Ν. 
2601/1998 κατά τα έτη 2003 και 2004. 

Άρθρο 3 

1. Από τις διατάξεις της παρούσας απόφασης εκτιμάται 
ότι θα προκύψει δαπάνη ύψους είκοσι εκατομμυρίων 
(20.000.000) ευρώ εις βάρος του Προϋπολογισμού Δημο¬ 
σίων Επενδύσεων. 

2. Για τα επόμενα οικονομικά έτη θα προκύψει δαπάνη 
ύψους μέχρι εξακοσίων έντεκα εκατομμυρίων, εκατόν 
τριάντα πέντε χιλιάδων, τετρακοσίων εβδομήντα οκτώ 
(611.135.478) € που θα καλυφθεί από την ετήσια πίστωση 
που εγγράφεται στον Προϋπολογισμό Δημοσίων Επενδύ¬ 
σεων για τις επιχορηγήσεις και τις λοιπές κατηγορίες ενι¬ 
σχύσεων των Ιδιωτικών Επενδύσεων. 

Άρθρο 4 

1. Η ισχύς της παρούσας απόφασης αρχίζει από την 
ημερομηνία δημοσίευσής της στην Εφημερίδα της Κυ- 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μαρτίου 2005 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΥΦΥΠ. ΟΙΚΟΝΟΜΙΑΣ 

ΟΙΚΟΝΟΜΙΚΩΝ ΚΑΙ ΟΙΚΟΝΟΜΙΚΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΧΡΗΣΤΟΣ ΦΩΛΙΑΣ 
-♦- 

Αριθμ. 07/ΔΤΑ/19040/04 (4) 

Έγκριση Ο.Ε.Υ. του Δημοτικού Λιμενικού Ταμείου 
Σπετσών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του Π.Δ. 258/2002 (ΦΕΚ 231/Α73.10. 
2002) «Μεταφορά αρμοδιοτήτων του Λιμενικού Ταμείου 


Σπετσών στο Δήμο Σπετσών», με το οποίο συστάθηκε 
ΝΠΔΔ με την επωνυμία «Δημοτικό Λιμενικό Ταμείο Σπε¬ 
τσών». 

2. Τις διατάξεις του Π.Δ.31/2003 (ΦΕΚ 34/Α'/12.2.2003) 
«Κατάργηση του Λιμενικού Ταμείου Σπετσών». 

3. Τις διατάξεις των άρθρων 106, 108, 109, 119 και 198 
παρ.3του Π.Δ. 410/1995. 

4. Τις διατάξεις των άρθρων 8 παρ.5 του Ν. 2307/1995, 
12 του Ν. 1188/1981 και άρθρο 1 παρ. 2 εδ.στ' του Ν. 
2503/1997. 

5. Την. υπ’ αριθμ. 29515/εκγ. 17/6.8.2001 εγκύκλιο του 
ΥΠ.ΕΣ.Δ.Δ. και Α. 

6. Τον αριθμό και την ειδικότητα του προσωπικού που 
υπηρετούσε στο Λιμενικό Ταμείο Σπετσών και το οποίο 
έχει δικαίωμα μετάταξης στο νεοσυσταθέν Δημοτικό Νο¬ 
μικό Πρόσωπο. 

7. Τις διατάξεις του Π.Δ. 50/2001 «Καθορισμόςτωνπρο- 
σόντων διορισμού σε θέσεις φορέων του δημόσιου φο¬ 
ρέα» (ΦΕΚ39/Α72001). 

8. Τις διατάξεις του Ν. 2190/1994 όπως έχουν τροπο¬ 
ποιηθεί, συμπληρωθεί και ισχύουν. 

9. Την υπ’ αριθμ. 156/2003 απόφαση του Δημοτικού 
Συμβουλίου Σπετσών, η οποία στάλθηκε με το υπ’ αριθμ. 
3534/ 4.8.2005 έγγραφο του Δήμου Σπετσών, με την 
οποία εγκρίθηκε ο Οργανισμός Εσωτερικής Υπηρεσίας 
του Δημοτικού Λιμενικού Ταμείου Σπετσών. 

10. Τη σύμφωνη γνωμοδότηση του Υπηρεσιακού Συμ¬ 
βουλίου Ο.Τ.Α. Ν. Πειραιά, που διατυπώθηκε στο 10/2004 
πρακτικό (1 Ιο θέμα), αποφασίζουμε: 

Εγκρίνουμε τον Ο.Ε.Υ. του Δημοτικού Λιμενικού Τ αμείου 
Σπετσών, ως εξής: 

Κεφάλαιο Α': 

Διάρθρωση και Λειτουργία Υπηρεσιών. 

Άρθρο 1. 

Υπηρεσίες του Δημοτικού Λιμενικού Ταμείου Σπετσών 
διαρθρώνονται στα παρακάτω τμήματα: 

1. Το γραφείο του Προέδρου 

2. Το Τμήμα Διοικητικών και Οικονομικών Υπηρεσιών. 

3. Το ΤμήμαΤεχνικών Υπηρεσιών. 

Άρθρο 2. 

Οι αυτοτελείς οργανικές μονάδες του άρθρου 1 συ¬ 
γκροτούνται από τα παρακάτω επιμέρους τμήματα ή γρα¬ 
φεία με τις αντίστοιχες αναφερόμενες αρμοδιότητες το 
καθένα: 

1. Το γραφείο του Προέδρου. 

Το γραφείο αυτό διευθύνει ο Πρόεδρος του Νομικού 
Προσώπου στις αρμοδιότητες του οποίου είναι: 

1. α. Εκπροσωπείτο Νομικό Πρόσωπο στα δικαστήρια 
και σε κάθε δημόσια αρχή και δίνει τους όρκους που επι¬ 
βάλλονται από το Νόμο. 

β. Εκτελείτις αποφάσεις του Διοικητικού Συμβουλίου. 

γ. Είναι Προϊστάμενος όλων των Υπηρεσιών του Δη¬ 
μοτικού Λιμενικού Ταμείου Σπετσών και τις διευθύνει. 

δ. Είναι Προϊστάμενος όλου του προσωπικού του Νομι¬ 
κού Προσώπου, αποφασίζει για το διορισμό αυτού και εκ¬ 
δίδει τις πράξεις που προβλέπουν οι σχετικές διατάξεις 
για το διορισμό, τις κάθε είδους υπηρεσιακές μεταβολές 
και την άσκηση του πειθαρχικού ελέγχου. 

ε. Διατάζει την είσπραξη των εσόδων και εκδίδει (υπο¬ 
γράφει) τα σχετικά εντάλματα πληρωμής σε βάρος των 
πιστώσεων που προβλέπονται στον προϋπολογισμό ή 
έχουν εγγράφει σε αυτόν ύστερα από αναμόρφωση και 
έχουν διατεθεί (ψηφιστεί) με αποφάσεις του Διοικητικού 
Συμβουλίου, αφού προηγουμένως έχουν ελεγχθείτα σχε¬ 
τικά δικαιολογητικά από την αρμόδια υπηρεσία του Νομι¬ 
κού Προσώπου. 

στ. Υπογράφειτις συμβάσεις που συνάπτειτο Δημοτικό 
Λιμενικό Ταμείο Σπετσών. 

ζ. Συγκαλείτο Διοικητικό Συμβούλιο σε συνεδρίαση και 
προεδρεύει στις συνεδριάσεις του και 

η. Ασκεί τις αρμοδιότητες που του αναθέτουν ειδικές 
διατάξεις των Νόμων και δεν προβλέπονται ανωτέρω. 

2. Σε βάρος του Προέδρου ως διατάκτη πληρωμών επι¬ 
τρέπεται καταλογισμός μόνο για δόλο ή βαριά αμέλεια. 

3. Ο Πρόεδρος μπορεί με απόφαση του να αναθέτειτην 
υπογραφή ορισμένων εγγράφων και πιστοποιητικών σε 
μέλος του Διοικητικού Συμβουλίου ή σε Προϊστάμενο 
Υπηρεσίας του Νομικού Προσώπου ή σε άλλο μόνιμο 
υπάλληλο αυτού. 

Ια. Το γραφείο Νομικών υποθέσεων -νομικού συμβού¬ 
λου. 

Το γραφείο αυτό διευθύνει ο νομικός σύμβουλος του 
Νομικού Προσώπου, στις αρμοδιότητες του οποίου είναι 
κάθε νομικό θέμα που απασχολεί την Υπηρεσία όπως εν¬ 
δεικτικά: εξώδικα δικαστικά έγγραφα, παραστάσεις σε 
κάθε είδους δικαστήρια για την προάσπιση των συμφε¬ 
ρόντων του Νομικού Προσώπου, γνωμοδοτήσεις για κά¬ 
θε νομικής φύσης ζήτημα, επεξεργασία από νομικής άπο¬ 
ψης συμβολαίων, διακηρύξεων, συμβάσεων κλπ. Τηρεί 
επίσης αρχείο νομικών υποθέσεων. 

2. Τμήμα Διοικητικών και Οικονομικών Υπηρεσιών. 

Αποτελείται από τα παρακάτω λειτουργικά γραφεία: 

2α. Γραφείο Διοικητικών Υπηρεσιών 

• Χειρίζεται όλα τα θέματα διοικητικής φύσεως του νο¬ 
μικού προσώπου και της λειτουργίας του Διοικητικού 
Συμβουλίου. 

• Φροντίζει για την τήρηση και παρακολούθηση της 
ισχύουσας Νομοθεσίας, σχετικά με την υπηρεσιακή και 
συνταξιοδοτική κατάσταση του προσωπικού. 

• Χειρίζεται άλατα θέματα που αναφέρονται στην πρό¬ 
σληψη μονίμου και εποχιακού προσωπικού για την κάλυ¬ 
ψη των αναγκών του Νομικού προσώπου. Επίσης θέματα 
σχετικά με τις τοποθετήσεις, μετατάξεις, αξιολογήσεις, 
αποσπάσεις, συντάξεις, αδειών κλπ. που αφορούν το 
προσωπικό οποιοσδήποτε σχέσης εργασίας. 

• Τηρεί και ενημερώνει τους ατομικούς φακέλους του 
προσωπικού και μεριμνά για την χορήγηση οποιοσδήπο¬ 
τε σχέσης εργασίας. 

• Επιμελείται της παραλαβής, πρωτοκόλλησης και δια¬ 
νομής κάθε εισερχόμενου και εξερχόμενου εγγράφου και 
τηρεί αρχείο αλληλογραφίας. 

• Μεριμνά για την δακτυλογράφηση και αναπαραγωγή 
εγγράφων και εντύπων. 

• Μεριμνά για την λειτουργία του τηλεφωνικού κέ¬ 
ντρου, των τηλετύπων και λοιπών μέσων επικοινωνίας. 

• Μεριμνά για την φύλαξη των κτιρίων, εγκαταστάσεων 
και μηχανημάτων που ανήκουν στην κυριότητα του Νομι¬ 
κού προσώπου. 

• Μεριμνά για την καθαριότητα των κτιρίων του Δημ Λι¬ 
μενικού Ταμείου. 


• Δέχεται και εξετάζει παράπονα πολιτών και φροντίζει 
για την έγκαιρη πληροφόρησή τους για θέματα που τους 
αφορούν. 

• Η βεβαίωση από τον Προϊστάμενο ή τον νόμιμο ανα¬ 
πληρωτή του της ακρίβειας αντιγράφων, φωτογραφιών ή 
φωτοτυπιών οποιωνδήποτε εγγράφων, με την επίδειξη 
του πρωτοτύπου ή ακριβούς αντιγράφου, καθώς και η βε¬ 
βαίωση του γνήσιου της υπογραφής του προσωπικού και 
των πολιτών. 

• Διεξάγει κάθε υπηρεσία που του ανατίθεται από τον 
Πρόεδρο ή το Δ.Σ. ή από διάταξη του Νόμου που δεν έχει 
προβλεφθεί ανωτέρω εφόσον δεν υπάγεται στην αρμο¬ 
διότητα άλλου γραφείου. 

2β. Γ ραφείο Οικονομικών Υπηρεσιών 

2βα. Γ ραφείο εσόδων-εξόδων-περιουσίας -διαχείρισης 
υλικού. 

• Καταρτίζει σχέδιο προϋπολογισμού το οποίο εισηγεί- 
ται ο Πρόεδρος στο Διοικητικό Συμβούλιο μέσα στις προ¬ 
θεσμίες του Δ.Κ.Κ. 

• Παρακολουθεί την εξέλιξη του προϋπολογισμού και 
εισηγείται τυχόν αναμόρφωσή του. 

• Τηρεί φάκελο για κάθε ακίνητο ιδιοκτησίας του Νομι¬ 
κού Προσώπου που περιέχει όλα τα στοιχεία που θεμε¬ 
λιώνουν τα επιτου ακινήτου δικαιώματα. 

• Διαχειρίζεται τα πάσης φύσεως υλικά όλων των υπη- 
ρεσιώντου Ν.Π.Δ.Δ. 

• Τηρεί βιβλίο αποθήκης, παραλαβής, και παράδοσης 
άχρηστου υλικού και μεριμνά για την εκποίηση ή κατα¬ 
στροφή άχρηστων υλικών, μετά από απόφαση οικείων 
επιτροπών. 

• Εισηγείται και διεκπεραιώνει τη διαδικασία για τη μί¬ 
σθωση ή εκμίσθωση ακινήτων. 

• Επιμελείται την εκκαθάριση και εντολή πληρωμών κά¬ 
θε δαπάνης, αφού ελεγχθεί η νομιμότητα και πληρότητα 
των δικαιολογητικών και διενεργεί κάθε είδους λογιστικές 
εγγραφές στα λογιστικά βιβλία. 

• Εκδίδει τα χρηματικά εντάλματα πληρωμής κάθε δα¬ 
πάνης, τις μισθοδοτικές καταστάσεις και τηρεί μισθολο- 
γικά αρχεία πάσης φύσεως προσωπικού. 

• Μεριμνά για την είσπραξη κάθε εσόδου του Νομικού 
προσώπου. 

• Καταρτίζει σε συνεργασία με την Ταμειακή Υπηρεσία 
τον απολογισμό εσόδων-εξόδων. 

• Συγκεντρώνει όλα τα αιτήματα που αναφέρονται σε 
προμήθειες και διεξάγει τις από το Νόμο προβλεπόμενες 
διαδικασίες για την αγορά αυτών. 

• Χειρίζεται όλα τα θέματα που έχουν σχέση με την εκ¬ 
μετάλλευση των χώρων δικαιοδοσίας και μέσων που ανή¬ 
κουν στο Ν.Π.Δ.Δ. καθώς και για την παροχή υπηρεσιών 
σε πλοία, και τρίτους, και βεβαιώνει τα αντίστοιχα δικαιώ¬ 
ματα. 

• Εκτελεί ακόμα και κάθε πρόσθετη εργασία που του 
ανατίθεται από τον Πρόεδρο ή το Δ.Σ. ή από διάταξη Νό¬ 
μου, που δεν έχει προβλεφθεί παραπάνω και δεν ανήκει 
στην αρμοδιότητα άλλης οργανικής μονάδας. 

3.Τμήμα Τεχνικών Υπηρεσιών. 

Διευθύνουσα Τεχνική Υπηρεσία για τα έργα είναι η Τε¬ 
χνική υπηρεσία του Δήμου Σπετσών και μέχριτη σύστασή 
της, η Τεχνική Υπηρεσία Δήμων και Κοινοτήτων (Τ.Υ.Δ.Κ.) 
Νομαρχίας Πειραιά. 

3α. Γ ραφείο Ηλεκτρομ/κών και Συν/σης Μηχ/των. 

• Η εκπόνηση προγράμματος και μελετών ανάπτυξης 
και ανανέωσης του ηλεκτρομηχανολογικού εξοπλισμού. 

• Η μελέτη και σύνταξη τεχνικών προδιαγραφών για την 
προμήθεια μηχανημάτων, πλωτών μέσων και κάθε φύσε- 
ως ηλεκτρομηχανολογικού και ηλεκτρονικού εξοπλι¬ 
σμού. 

• Η εκπόνηση κανονισμών λειτουργίας και συντήρησης 
ηλεκτρομηχανολογικού εξοπλισμού εγκαταστάσεων και 
μηχανημάτων προς αποφυγή ατυχημάτων ή ζημιών. 

• Η επισκευή και συντήρηση του ηλεκτρομηχανολογι- 
κού εξοπλισμού, εγκαταστάσεων, μηχανημάτων και πλω¬ 
τών μέσων και η τήρηση αυτών σε ετοιμότητα διάθεσης. 

• Η διαχείριση καυσίμων και λιπαντικών. 

• Η τήρηση μητρώου και αρχείου ηλεκτρομηχανολογι- 
κού, ηλεκτρονικού εξοπλισμού εκτός συστημάτων πλη¬ 
ροφορικής που ανήκει στο αντίστοιχο γραφείο του τμή¬ 
ματος Διοικητικών-Οικονομικών Υπηρεσιών, μηχανημά¬ 
των και εγκαταστάσεων και κόστους αυτών. 

3β.Γραφείο Καθαριότητας. 

Μεριμνά για την καθαριότητα και ευπρεπισμό των κοι¬ 
νοχρήστων χώρων (χερσαία και θαλάσσια ζώνη), αρμο¬ 
διότητας του Δημοτικού Λιμενικού Ταμείου. 

ΚΕΦΑΛΑΙΟ Β 

Προσωπικό-Οργανικές θέσεις. 

Άρθρο 3 

Τακτικές Οργανικές Θέσεις Δημοσίου Δικαίου. 

Οι θέσεις των κατηγοριών ΠΕ, ΤΕ και ΔΕ κατατάσσονται 
στους βαθμούς Δ (εισαγωγικός), Γ, Β και Α (καταληκτι¬ 
κός). 

Οι θέσεις της κατηγορίας ΥΕ κατατάσσονται στους 
βαθμούς Ε (εισαγωγικός)Δ, Γ και Β (καταληκτικός). 

Τα προσόντα διορισμού στις θέσεις αυτές είναι τα προ- 
βλεπόμενα από το Π.Δ. 50/2001, καθώς και εκείνα που 
μπορεί να ορίζονται μετηνπροκήρυξη πλήρωσης θέσεων 
μετά από αίτημα και σχετική έγκριση του Α.Σ.Ε.Π. 

Οι θέσεις που προβλέπονται ανά κατηγορία και κλάδο 
είναι οι ακόλουθες: 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΕΣ ΕΚΠΑΙΔΕΥΣΕΙΣ. 


Κλάδος Θέσεις 

ΠΕ Οικονομικού-Διοικητικού 1 

ΣΥΝΟΛΟ 1 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 
Κλάδος Θέσεις 

ΤΕ Διοικητικού-Λογιστικού 1 

ΤΕΤεχνολόγου-Μηχανικού 1 

ΣΥΝΟΛΟ 2 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 
Κλάδος Θέσεις 

ΔΕ Διοικητικών Γραμματέων 2 

ΔΕ Ηλεκτρολόγων 1 

ΣΥΝΟΛΟ 3 


Η μία θέση (1) ΔΕ Διοικητικού εντάσσεται σύμφωνα με 
τις διατάξεις του Ν.2738/1989 (υποπαρ. 8 άρθρο 28). 

Άρθρο 4 

Εποχικό Προσωπικό Με Σχέση Εργασίας Ι.Δ. 
ορισμένου Χρόνου. 

• Πέντε (5) θέσεις εργατών καθαριότητας Λιμενικών 
χώρων. 

• Τρεις (3) θέσεις εποχικού προσωπικού διαφόρων ει¬ 
δικοτήτων. 


Η κάλυψη των θέσεων αυτών θα γίνεται σύμφωνα με τις 
διατάξεις του άρθρου 21 του Ν. 2190/1994, όπως έχουν 
τροποποιηθεί και ισχύουν σήμερα ή με τις αντίστοιχες 
διατάξεις που τυχόν θα αντικαταστήσουν τις προαναφε- 
ρόμενες. 

Άρθρο 5 

Προσωπικό με Έμμισθη Εντολή. 

• Μια (1) θέση δικηγόρου 

Προσόν διορισμού ορίζεται η άδεια δικηγορίας παρ. 
Εφετείας. 

ΚΕΦΑΛΑΙΟ Γ. 

Προϊστάμενοι-Ένταξη Προσωπικού. 

Άρθρο 6 

Οι προϊστάμενοι των οργανικών μονάδων κρίνονται και 
τοποθετούνται σύμφωνα με τις διατάξεις του άρθρου 36 
του Ν. 2190/1994 όπως ισχύουν ή με τις διατάξεις που τυ¬ 
χόν θα τις αντικαταστήσουν. 

Οι κλάδοι, των οποίων οι υπάλληλοι κρίνονται γιατην κά¬ 
λυψη θέσεων προϊστάμενων των οργανικών μονάδων του 
οργανισμού αυτού είναι οι ακόλουθοι (παρ. 15 άρθρου 36 
του Ν. 2190/1994). 

Του τμήματος Διοικητικών και Οικονομικών Υπηρεσιών, 
πρόίσταται υπάλληλος κλάδου ΠΕ Οικονομικού Διοικητι¬ 
κού και σε περίπτωση έλλειψης αυτού ή σε περίπτωση 
που δεν έχει τον απαιτούμενο βαθμό υπάλληλος του κλά¬ 
δου ΤΕ Διοικητικού Λογιστικού. 

Του τμήματος Τεχνικών Υπηρεσιών (γραφείο ηλεκτρο- 
μηχανολογικών έργων και συντήρησης μηχανημάτων) 
πρόίσταται υπάλληλος κλάδου ΤΕ Τεχνολόγων-Μηχανι- 
κών. 

ΚΕΦΑΛΑΙΟ Δ. 

Τελικές Διατάξεις 

Άρθρο 7 

Το προσωπικό που υπηρετούσε την ημερομηνία κατάρ¬ 
γησης του Λιμενικού Ταμείου Σπετσών, θα μεταφερθεί 
και ενταχθεί στις, για το λόγο αυτό σε προβλεπόμενες 
αντίστοιχες και ανάλογες της σχέσης εργασίας του ορ¬ 
γανικές θέσεις, αυτού του Οργανισμού Εσωτερικής Υπη¬ 
ρεσίας, σύ μφωνα με τις διαδικασίες που προβλέπει το άρ¬ 
θρο 28 του Ν. 2738/1999. Η κατανομή του προσωπικού 
αυτού, καθώς και του προσωπικού που θα διοριστεί μελ¬ 
λοντικά, στις επιμέρους διοικητικές μονάδες γίνεται με 
απόφαση του Προέδρου του Δ.Σ., λαμβάνοντας υπόψη 
τις λειτουργικές ανάγκες των μονάδων, τα προσόντα, την 
πείρα και τις ειδικές γνώσεις των υπαλλήλων και την σχε¬ 
τική εισήγηση των Προϊστάμενων. 

Ακροτελεύτιο Άρθρο 

Στον προϋπολογισμό του Δημοτικού Λιμενικού Ταμείου 
Σπετσών τρέχοντος οικονομικού έτους υπάρχουν εγκε¬ 
κριμένες πιστώσεις στους αντίστοιχους κωδικούς αριθ¬ 
μούς για την κάλυψη της μισθοδοσίας του προσωπικού 
που θα ενταχθεί σύμφωνα με το άρθρο 7 στις θέσεις αυ¬ 
τού του Οργανισμού Εσωτερικής Υπηρεσίας. 

Από τις διατάξεις της απόφασης αυτής προκαλείται δα¬ 
πάνη που θα βαρύνει τον προϋπολογισμό του Δημοτικού 
Λιμενικού Ταμείου Σπετσών, η οποία ισούται με το μέσο 
όρο των τακτικών εσόδων των δύο (2) τελευταίων ετών εί¬ 
ναι διπλάσιος του ποσού στο οποίο ανέρχεται η ετήσια 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4215 


δαπάνη του βασικού μισθού του καταληκτικού κλιμακίου 
των προτεινομένων θέσεων πολλαπλασιαζόμενης της δα¬ 
πάνης αυτής επί δύο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 2 Μαρτίου 2005 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθ. 884 (5) 

Σύστασις Τεχνικής Υπηρεσίας της Ιεράς Μητροπόλεως 
Ζακύνθου. 

ΤΟ ΜΗΤΡΟΠΟΛΙΤΙΚΟ ΣΥΜΒΟΥΛΙΟ 
ΤΗΣ ΙΕΡΑΣ ΜΗΤΡΟΠΟΛΗΣ ΖΑΚΥΝΘΟΥ 
(Αριθμ. 318) 

Το περί ημάς Μητροπολιτικό Συμβούλιο της Ιεράς Μη¬ 
τροπόλεως Ζακύνθου κατά την 318 συνεδρίαν αυτού της 
30ης Δεκεμβρίου του Σωτήριου Έτους 2004, 

Έχον υπόψει: 

1. Τάς σχετικός διατάξεις του Νόμου 590/1977 «Περί- 
Καταστατικού Χάρτου της Εκκλησίας της Ελλάδος». 

2. Τάς σχετικός διατάξεις του υπ’ αριθμ. 8/1978 Κανονι¬ 
σμού της Ιεράς Συνόδου «Περί Ιερών Ναών και Ενοριών». 

3. Την ανάγκην οργανώσεως Τεχνικής Υπηρεσίας παρά 
τη Ιερά Μητροπόλει, δια την εκτέλεσιν των Εκκλησιαστι¬ 
κών Έργων. 

4. Την ανάγκην καθορισμού των Οργάνων Τεχνικής 
Υπηρεσίας, όπως αυτά προβλέπονται από τον Νόμο 
1418/1984, το Π.Δ. 609/1985 και το Π.Δ. 23/1993 δια την 
αντιμετώπισιν της εκτελέσεως των έργων της Ιεράς Μη¬ 
τροπόλεως, τα οποία χρηματοδοτούνται από τις Δημό¬ 
σιες Επενδύσεις, καθώς και από τις επενδύσεις του Γ 
Κοινοτικού Πλαισίου Στηρίξεως. 

5. Το υπ’ αριθμ. 1243/806/ 28.4.2004, εγκύκλιο σημείω¬ 
μα της Ιεράς Συνόδου της Εκκλησίας της Ελλάδος « Περί 
συστάσεως Τεχνικής Υπηρεσίας εις τάς Ιεράς Μητροπό- 
λεις», αποφασίζει: 

1. Ως Αναθέτουσα Αρχή κατά την έννοια του Π.Δ. 
23/1993, ορίζεταιτο Μητροπολιτικό Συμβούλιο της Ιεράς 
Μητροπόλεως Ζακύνθου. 

2. Ως Προϊσταμένη Αρχή, κατά την έννοια του Νόμου 
1418/1984 και του Π.Δ. 609/1985, ορίζεται επίσης το Μη- 
τροπολιτικό Συμβούλιο της Ιεράς Μητροπόλεως Ζακύν¬ 
θου. 

3. Ως Διευθύνουσα Υπηρεσία, κατά την έννοια του Νό¬ 
μου 1418/1984 και του Π.Δ. 609/1985, ορίζεται η Τεχνική 
Υπηρεσία της Ιεράς Μητροπόλεως Ζακύνθου. 

4. Ως Επιβλέπουσα Υπηρεσία ορίζονται τα μέλη της Τε¬ 
χνικής Υπηρεσίας, τα οποία ασκούν και καθήκοντα Επι- 
βλέποντος Μηχανικού κατ’ ανάθεση. Επί πλέον καθήκο¬ 
ντα Επιβλέποντος Μηχανικού, δύνανται να ανατεθούν και 
εις έτερα πρόσωπα, Ιδιώτας Μηχανικούς, οίτινες δύνα- 


νται να προσληφθούν υπό της Ιεράς Μητροπόλεως, δια 
συμβάσεως ορισμένου έργου ή ορισμένου χρόνου, προς 
κάλυψη των αναγκών των εργολαβιών οι οποίες δεν δύ- 
νανται να καλυφθούν υπό της Τεχνικής Υπηρεσίας. 

5. Ως Τεχνικό Συμβούλιο, κατά την έννοια του Νόμου 
1418/1984 και του Π.Δ. 609/1985, ορίζεταιτο Τεχνικό Συμ¬ 
βούλιο της οικείας Νομαρχίας, η οποία γνωματεύει, ειση- 
γείται και εποπτεύει επί των υπό εκτέλεση έργων και των 
τυχόν ανακυψάντων διαφορών και προβλημάτων επ’ αυ¬ 
τών. 

6. Η εφαρμογή του θεσμικού πλαισίου εκτελέσεως των 
Δημόσιων Έργων διέπει τας καταρτισθησομένας Συμβά¬ 
σεις εκτελέσεως έργωντης Ιεράς Μητροπόλεως, υπάτην 
έννοια ισχύος των διατάξεων του, ως συμβατικών ρη¬ 
τρών. 

7. Διαφωνίες, αίτινες τυχόν να προκύψουν, επιλύονται 
στα αρμόδια Δικαστήρια, με βάση την καθ’ ύλην καιτόπον 
αρμοδιότητα, όπως αυτή ορίζεται υπό του Κ.Π.Α., μετά 
την εξάντληση της Προδικασίας, όπως αυτή προβλέπεται 
δια του Νόμου 1418/1984 και του Π.Δ. 609/1985, αποφαι- 
νομένου επί των αιτήσεων θεραπείας, του Μητροπολιτι- 
κού Συμβουλίου, μετά γνώμης του Τεχνικού Συμβουλίου 
της Ιεράς Μητροπόλεως. 

8. Η σύνταξη μελετών των προς εκτέλεση έργων, πραγ¬ 
ματοποιείται υπό της Τεχνικής Υπηρεσίας, η δε θεώρησις 
αυτών υπάτου Προϊσταμένου αυτής. 

9. Δια την δημοπράτηση των έργων, αι συνταχθείσαι με- 
λέται, εγκρίνονται υπάτης Προϊσταμένης Αρχής, δηλαδή 
το Μητροπολιτικό Συμβούλιο, το οποίο εγκρίνει και την 
σχετική διακήρυξη. 

10. Σεπερίπτωσιν, καθ’ ην η Τεχνική Υπηρεσία αδυνατεί 
να συντάξει και να εκπονήσει τις σχετικές Μελέτες, δύνα- 
ται να ανατεθεί η εκπόνηση αυτών σε ειδικό έμπειρο επί 
του προς εκτέλεση έργου Μηχανικό, κατόπιν αποφάσεως 
της Προϊσταμένης Αρχής, και μετά εισήγηση του Τεχνι¬ 
κού Συμβουλίου. Οι μελέτες, οι οποίες συντάσσονται υπό 
τρίτων, θεωρούνται υπό της Τεχνικής Υπηρεσίας και 
εγκρίνονται από την Προϊσταμένη Αρχή. 

Κατά ταύτα η οργάνωση Τεχνικής Υπηρεσίας δια την 
εκτέλεση Εκκλησιαστικών Έργων στην Ιερά Μητρόπολη 
Ζακύνθου καθορίζεται ως κάτωθι: 

1. Η Π ροϊσταμένη Αρχή και η Αναθέτουσα Αρχή είναι το 
Μητροπολιτικό Συμβούλιο της Ιεράς Μητροπόλεως Ζα¬ 
κύνθου. 

2. Η Διευθύνουσα Υπηρεσία, είναι η Τεχνική Υπηρεσία 
της Ιεράς Μητροπόλεως, η οποία στελεχώνεται εκ τριών 
μηχανικών, διοριζόμενους, υπάτου οικείου Μητροπολιτι- 
κού Συμβουλίου, επίτριετή θητεία, δυναμένη να ανανεω¬ 
θεί. 

Η παρούσα πράξη να δημοσιευθεί στην Εφημερίδα της 
Κυβερνήσεως. 

Ζάκυνθος, 30 Δεκεμβρίου 2004 

Ο Μητροπολίτης - Πρόεδρος 
Τ Ο Ζακύνθου ΧΡΥΣΟΣΤΟΜΟΣ 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-τοπι και μέχρι 100 σελίδες σε 5 θυτο προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίοχ : 210 - 4071010 ίηΙθΓΠθΙ 

ΗΜρ://νννννν.θ 1 . 9 ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβΓπβΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


> Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ΘυιΌ, ποσό το οποίο αφορά 
ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυιτι. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβτηβΐ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























